CELEX: 32021R0852
Language: et
Date: 2021-05-27 00:00:00
Title: Komisjoni rakendusmäärus (EL) 2021/852, 27. mai 2021, millega muudetakse nõukogu määrust (EÜ) nr 32/2000 ja komisjoni määrust (EÜ) nr 847/2006 seoses Ühendkuningriigist pärit toodete impordi tariifikvootidest välja jätmisega

28.5.2021   
               
               
                  ET
               
               
                  Euroopa Liidu Teataja
               
               
                  L 188/54
               
            
         KOMISJONI RAKENDUSMÄÄRUS (EL) 2021/852,
         27. mai 2021,
         millega muudetakse nõukogu määrust (EÜ) nr 32/2000 ja komisjoni määrust (EÜ) nr 847/2006 seoses Ühendkuningriigist pärit toodete impordi tariifikvootidest välja jätmisega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 17. detsembri 1999. aasta määrust (EÜ) nr 32/2000, millega avatakse GATTiga seotud ühenduse tariifikvoodid ja teatavad muud ühenduse tariifikvoodid, sätestatakse nende haldamine, kehtestatakse üksikasjalikud sätted nende kvootide muutmiseks või kohandamiseks ning tunnistatakse kehtetuks nõukogu määrus (EÜ) nr 1808/95, (1) eelkõige selle artikli 9 lõike 1 punkti b esimest taanet,
         võttes arvesse nõukogu 27. veebruari 2006. aasta otsust 2006/324/EÜ Euroopa Ühenduse ja Tai Kuningriigi vahel kirjavahetuse vormis lepingu sõlmimise kohta üldise tolli- ja kaubanduskokkuleppe (GATT) 1994 artikli XXIV lõike 6 ja artikli XXVIII alusel seoses soodustuste muutmisega Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi loendites nende riikide Euroopa Liiduga ühinemise käigus, (2) eriti selle artiklit 2,
         ning arvestades järgmist:
         
                     (1)
                  
                  
                     Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vaheline kaubandus- ja koostööleping (edaspidi „leping“) (3) kirjutati liidu poolt alla 29. detsembril 2020. Seda peab kohaldama ajutiselt alates 1. jaanuarist 2021.
                  
               
                     (2)
                  
                  
                     Määrusega (EÜ) nr 32/2000 avatakse GATTiga seotud ühenduse tariifikvoodid ja teatatakse muud ühenduse tariifikvoodid, sätestatakse nende haldamine, kehtestatakse üksikasjalikud sätted nende kvootide muutmiseks või kohandamiseks ning tunnistatakse kehtetuks nõukogu määrus (EÜ) nr 1808/95 (4).
                  
               
                     (3)
                  
                  
                     Komisjoni määrusega (EÜ) nr 847/2006 (5) avatakse teatavate kalatoodete või -konservide impordiks ühenduse tariifikvoodid ja sätestatakse nende haldamine.
                  
               
                     (4)
                  
                  
                     Lepingus on sätestatud, et Ühendkuningriigist pärit tooteid ei või importida liitu olemasolevate WTO tariifikvootide alusel, mis on määratletud lepingus. Selles on osutatud tariifikvootidele, mis on poolte vahel jaotatud vastavalt GATTi XXVIII artikli kohastele läbirääkimistele, mille liit on algatanud WTO dokumendiga G/SECRET/42/Add.2 (6) ja Ühendkuningriik WTO dokumendiga G/SECRET/44, (7) ning mis on sätestatud kummagi poole vastavates siseriiklikes õigusaktides. Lisaks on lepingus sätestatud, et toodete päritolustaatus määratakse kindlaks importiva poole territooriumil kohaldatavate mittesooduspäritolureeglite alusel.
                  
               
                     (5)
                  
                  
                     Lepingus määratletud olemasolevad WTO tariifikvoodid on liidu WTO kontsessioonid, mis sisalduvad GATT 1994 kohase EL 28 kontsessioonide ja kohustuste loendi projektis, mis on WTO-le esitatud dokumendis G/MA/TAR/RS/506, (8) mida on muudetud dokumentidega G/MA/TAR/RS/506/Add.1 ja G/MA/TAR/RS/506/Add.2 (9).
                  
               
                     (6)
                  
                  
                     Praegu kohaldatakse Ühendkuningriigist pärit impordi suhtes määrusi (EÜ) nr 32/2000 ja (EÜ) nr 847/2006. Lepingu täitmiseks tuleks kõnealuseid määrusi muuta, et jätta Ühendkuningriigi päritolu toodete import kehtivatest WTO tariifikvootidest välja.
                  
               
                     (7)
                  
                  
                     Lepingut peab kohaldama ajutiselt alates 1. jaanuarist 2021. Seepärast tuleks jätta tariifikvootide kohaldamisalast välja ka Ühendkuningriigist pärit selliste toodete import, mille kvoodi kehtivusaeg algas enne 1. jaanuari 2021 ja kestis sellel kuupäeval endiselt, seoses impordiga, mis toimus 1. jaanuaril 2021 või pärast seda.
                  
               
                     (8)
                  
                  
                     Selleks et tagada vastavus lepingule, peaks käesolev määrus jõustuma kiiremas korras selle Euroopa Liidu Teatajas avaldamise päeval ja seda tuleks kohaldada alates lepingu kohaldamise kuupäevast 1. jaanuar 2021.
                  
               
                     (9)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 32/2000 II jaotisesse lisatakse järgmine 4. jagu:
            
               „4. jagu
               
               
                  GATTiga seotud ühenduse tariifikvootide loend
               
               
                  Artikkel 7a
                  I lisas loetletud ühenduse tariifikvoote kohaldatakse impordi suhtes, mis pärineb muudest kolmandatest riikidest, v.a Ühendkuningriigist.“
               
            
         
         
            Artikkel 2
            Määruse (EÜ) nr 847/2006 artiklit 2 muudetakse järgmiselt:
            
                        1)
                     
                     
                        lõikes 1 asendatakse sõnad „muudest riikidest“ sõnadega „muudest kolmandatest riikidest, v.a Ühendkuningriigist“;
                     
                  
                        2)
                     
                     
                        lõikes 2 asendatakse sõnad „muudest riikidest“ sõnadega „muudest kolmandatest riikidest, v.a Ühendkuningriigist“.
                     
                  
         
            Artikkel 3
            Jõustumine ja kohaldamine
            Käesolev määrus jõustub Euroopa Liidu Teatajas avaldamise päeval.
            Seda kohaldatakse alates 1. jaanuarist 2021.
         
         
            Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
            Brüssel, 27. mai 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 5, 8.1.2000, lk 1.
         
            (2)  ELT L 120, 5.5.2006, lk 17.
         
            (3)  ELT L 444, 31.12.2020, lk 14.
         
            (4)  EÜT L 176, 27.7.1995, lk 1.
         
            (5)  Komisjoni 8. juuni 2006. aasta määrus (EÜ) nr 847/2006, millega avatakse teatavate kalatoodete või -konservide impordiks ühenduse tariifikvoodid ja sätestatakse nende haldamine (ELT L 156, 9.6.2006, lk 8).
         
            (6)  https://docs.wto.org
         
            (7)  https://docs.wto.org
         
            (8)  https://docs.wto.org
         
            (9)  https://docs.wto.org